**Ministru kabineta noteikumu projekta „Grozījums Ministru kabineta 2013.gada 3.decembra noteikumos Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu”” (turpmāk – projekts)**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Pasta likuma 31.1 panta otrā daļa, 31.2 panta pirmā un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasta likuma 31.1 panta otrā daļa noteic, ka Ministru kabinets izdod noteikumus par universālā pasta pakalpojuma saistību izpildes tīro izmaksu kompensāciju, savukārt Pasta likuma 31.2 panta pirmā daļa paredz izveidot universālā pasta pakalpojuma kompensācijas fondu, kuru veidos pasta komersantu samaksātā valsts nodeva universālā pasta pakalpojuma saistību izpildes tīro izmaksu kompensēšanai (turpmāk – valsts nodeva) un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi.Atbilstoši Pasta likuma 31.2 panta ceturtajai daļai Ministru kabinets katru gadu līdz 31.decembrim nosaka valsts nodevas apmēru procentos no pasta komersanta neto apgrozījuma iepriekšējā gadā, pamatojoties uz šajā likumā noteiktajā kārtībā Sabiedrisko pakalpojumu regulēšanas komisijas (turpmāk – Regulators) apstiprināto tīro izmaksu apmēru. Līdz ar to Ministru kabineta 2013.gada 3.decembra noteikumi Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu” (turpmāk – Noteikumi Nr.1393) nosaka valsts nodevas likmi 2014.-2019.gadam, kas maksājama par iepriekšējo gadu.Pasta likuma 31.2 panta ceturtajā daļā noteikts, ka Ministru kabinets katru gadu līdz 31.decembrim nosaka valsts nodevas apmēru procentos no pasta komersanta neto apgrozījuma iepriekšējā gadā, līdz ar to ir jānosaka valsts nodevas apmērs, kas 2020.gadā jāmaksā par 2019.gadu.Regulators ar 2019.gada 28.oktobra lēmumu Nr.162 “Par valsts akciju sabiedrības “Latvijas Pasts” aprēķinātajām 2018.gada universālā pasta pakalpojuma saistību izpildes tīrajām izmaksām” (prot. Nr.42, 1.p.) nolēma atteikt apstiprināt VAS „Latvijas Pasts” aprēķinātās 2018.gada universālā pasta pakalpojuma saistību izpildes tīro izmaksu apmēru (turpmāk - tīrās izmaksas). Vērtējot VAS “Latvijas Pasts” iesniegto ziņojumu par aprēķinātajām tīrajām izmaksām 1 580 465 *euro* apmērā, Regulators ir secinājis, ka VAS “Latvijas Pasts” aprēķinu nav veikusi atbilstoši Pasta likumam un Universālā pasta pakalpojuma saistību izpildes tīro izmaksu aprēķināšanas un noteikšanas metodikai, kuru Regulators apstiprināja ar 2013.gada 11.oktobra padomes lēmumu Nr.1/29. Ņemot vērā minēto, 2020.gadā maksājamās nodevas apmērs tiek noteikts nulle procentu no universālajam pasta pakalpojumam pielīdzināmo pasta pakalpojumu neto apgrozījuma 2019.gadā.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Regulatora sniegto informāciju (25.10.2019. vēstule nr.2-2.75/3339) 2018.gadā seši pasta komersanti sniedza universālajam pasta pakalpojumam pielīdzināmos pakalpojumus, uz kuriem attiecināms regulējums par maksājumiem universālā pasta pakalpojuma kompensācijas fondā. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu administratīvo slogu sabiedrībai, jo pasta komersantiem 2020.gadā maksājamās valsts nodevas likmes apmērs tiek noteikts nulle procentu no universālajam pasta pakalpojumam pielīdzināmo pasta pakalpojumu neto apgrozījuma 2019.gadā. Projekts nodrošina Pasta likuma 31.2 panta ceturtajā daļā paredzētā uzdevuma izpildi.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā tika ievietots Satiksmes ministrijas tīmekļa vietnē [www.sam.gov.lv](http://www.sam.gov.lv) 2019.gada 1.novembrī. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām  |
| Projekts šo jomu neskar. |

Satiksmes ministrs T.Linkaits

Vīza: valsts sekretāra p.i. Dž.Innusa